|  |  |
| --- | --- |
| Številka: | 024-7/2022-3340-36 |
| Datum: | 07. 11. 2023 |

**Zadeva: Zapisnik 6. seje Delovne skupine za trajni dialog z javnimi zavodi v kulturi**

**Pričetek seje:** 7. 11. 2023, 10.00, Ministrstvo za kulturo (MK), Maistrova 10, 1000 Ljubljana

**Prisotni člani delovne skupine:**

1. Pavla Jarc
2. Natalija Polenec
3. Blaž Peršin
4. Goran Milovanović
5. Mojca Jan Zoran, MK
6. Peter Baroš, MK
7. Tjaša Pureber, MK

**Ostali prisotni:**

1. Alekzander I. Blatnik, MK

**Opravičeno odsotni:**

1. Jure Novak
2. Borut Batagelj
3. Vesna Horžen

**Dnevni red:**

1. Potrditev zapisnika Delovne seje za JZ
2. Nacionalna strategija za muzeje in galerije
3. Razno

**Sklep 1: Člani delovne skupine potrjujejo dnevni red 6. seje Delovne skupine za trajni dialog z javnimi zavodi v kulturi.**

Sklep je bil soglasno potrjen s 7 glasovi ZA, 0 glasovi PROTI in 0 glasovi VZDRŽAN\_A.

1. **Potrditev zapisnika 5. seje Delovne skupine za trajni dialog z javnimi zavodi v kulturi.**

**Sklep 2: Člani delovne skupine potrjujejo zapisnik 5. Seje Delovne skupine za trajni dialog z javnimi zavodi v kulturi.**

Sklep je bil soglasno potrjen s 7 glasovi ZA, 0 glasovi PROTI in 0 glasovi VZDRŽAN\_A.

1. **Nacionalna strategija za muzeje in galerije**

Tjaša Pureber je uvodoma predstavila ključne rešitve osnutka Nacionalne strategije za muzeje in galerije.

Blaž Peršin je uvodoma povedal, da je strategija smiselna, a da ga skrbi njena realizacija. Izpostavil je pomen razstavišč, ki ne spadajo ne pod muzeje, ne pod galerije, bi jih bilo pa dobro omeniti v strategiji.

Pavla Jarc je vprašala, koliko bo strategija zavezujoča za lokalne skupnosti, saj številni kulturni domovi po Sloveniji upravljajo z galerijami in muzeji. Poudarila je, da kulturni domovi trenutno nimajo dovolj finančnih sredstev in kadra. Predlagala je, da se v strategiji vzpostavi mreža regionalnih galerij.

Natalija Polenec je poudarila pomen standardizacije metodologije zapisovanja artefaktov, tudi znotraj razstavišč. Predlagala je tudi, da se v strategiji doda definicija trajnostnega razvoja in reference, na katere se nanaša. Podala je predlog, da se tudi zasebne subjekte zaveže k upoštevanju strokovnih standardov pri upravljanju z dediščino.

Goran Milovanović se je strinjal, da je potrebno dodati tudi akcijski načrt ter muzejski zakon, ki bi bil zavezujoč tako na nacionalni kot na regijski in zasebni ravni. Poudaril je, da je treba vzpostaviti enotno kulturno politiko na nacionalni ravni.

**Sklep 3: Skupina je obravnavala predlog strategije, pripombe bodo posredovane na MK.**

Sklep je bil soglasno potrjen s 7 glasovi ZA, 0 glasovi PROTI in 0 glasovi VZDRŽAN\_A.

1. **Razno**

Natalija Polenec je predlagala, da se premisli o skupnem razpisu za elektriko za javne zavode zaradi višanja stroškov.

Tjaša Pureber je prosila, da skupina pošlje predloge za teme skupne seje

Seja se je zaključila ob 10:45.

**Zapisal:**

Alekzander I. Blatnik, študent

**Podpis:**

Jure Novak,

predsednik Delovne skupine za trajni dialog z javnimi zavodi v kulturi

**Podpis:**

Tjaša Pureber,

generalna direktorica Direktorata za razvoj kulturnih politik

**Priloga:**

* Lista prisotnosti

**Poslano (po e-pošti):**

* članom in članicam delovne skupine
* ostalim udeležencem seje delovne skupine